News Update: ค่าไฟ ใช้เท่าเดิม แต่จ่ายแพงขึ้น เปิด 4 เหตุผลหลักทำไมต้องขึ้นค่า Ft - FINNOMENA
ตอนนี้หลายๆ คนคงเจอปัญหาค่าไฟแพงทั้งที่ใช้เท่าเดิมกันถ้วนหน้า หลังคณะกรรมการกำกับกิจการพลังงาน (กกพ.) ประกาศขึ้นค่าเอฟที 68.66 สตางค์ต่อหน่วย
19 ก.ย. 2565

ตอนนี้หลายๆ คนคงเจอปัญหาค่าไฟแพงทั้งที่ใช้เท่าเดิมกันถ้วนหน้า หลังคณะกรรมการกำกับกิจการพลังงาน (กกพ.) ประกาศขึ้นค่าเอฟที 68.66 สตางค์ต่อหน่วย
นั่นทำให้ ‘ค่า Ft’ งวดเดือน ก.ย. – ธ.ค. ปีนี้รวมเป็น 93.43 สตางค์ต่อหน่วย และเมื่อรวมกับ ‘ค่าไฟฐาน’ จะทำให้ค่าไฟจะทำสถิติสูงที่สุดคือ 4.72 บาทต่อหน่วย จากเดิมอยู่ที่ 4 บาท
โดยครัวเรือนที่ใช้ไฟไม่เกิน 150 หน่วย แต่ก่อนค่าไฟต่อหน่วยอยู่ที่ 3.70 บาท เพิ่มมาเป็น 4.38 บาท จะทำให้ค่าไฟเพิ่มขึ้นจาก 264 บาท เป็น 313 บาท
และครัวเรือนที่ใช้ไฟเกิน 150 หน่วย แต่ก่อนค่าไฟต่อหน่วยอยู่ที่ 4.28 บาท เพิ่มมาเป็น 4.96 บาท จะทำให้ค่าไฟเพิ่มขึ้นจาก 1,418 บาท เป็น 1,645 บาท
สำหรับสาเหตุที่ต้องขึ้นค่าไฟนั้น กกพ.ให้มา 4 เหตุผล ดังนี้
1.ปริมาณก๊าซในประเทศที่ลดลงจากเดิม ทำให้ต้องนำเข้า Spot LNG เข้ามาเสริมหรือเดินเครื่องโรงไฟฟ้าด้วยน้ำมันเพื่อทดแทนปริมาณก๊าซที่ขาด แต่ในช่วงสงครามยูเครน ส่งผลให้ราคา Spot LNG มีราคาแพงและผันผวน ดังนั้นการทดแทนก๊าซธรรมชาติในอ่าวไทยด้วย LNG หรือใช้น้ำมันจะส่งผลให้ค่าเชื้อเพลิงในการผลิตไฟฟ้าเพิ่มขึ้นอย่างมีนัยสำคัญ
2.การผลิตก๊าซจากเมียนมาผลิตไม่ได้ตามกำลังเดิม เพราะเมียนมาที่ไม่สามารถผลิตได้ตามกำลังการผลิตเดิมและมีแนวโน้มที่จะลดลงอย่างต่อเนื่องในช่วงปลายปี 2565 ถึงต้นปี 2566
3.สถานการณ์ผู้ผลิต LNG ชะลอการลงทุน อันเนื่องมาจากมีความต้องการใช้พลังงานน้อยในช่วงโควิด-19 แต่หลังจากที่หลายประเทศเริ่มฟื้นตัวจากโควิดทำให้ความต้องการใช้ LNG มีมากกว่ากำลังการผลิตในตลาดโลก ส่งผลกระทบต่อราคาและการเจรจาสัญญาซื้อขาย LNG
4.สภาวะสงครามรัสเซียและยูเครน ทำให้รัสเซียลดหรือตัดการจ่ายก๊าซธรรมชาติทางท่อไปยังยุโรป ทำให้ความต้องการ LNG เพิ่มขึ้นอย่างมากในยุโรปและส่งผลกระทบทางอ้อมต่อราคา LNG ในตลาดเอเชีย
อ้างอิง: https://www.bangkokbiznews.com/news/news_update/1021349?aoj= 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
ค่าไฟ
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA